પશ્ર્ચિમી દેશો (યુરોપ, અમેરીકા, કેનેડા)માં દમના દર્દીઓનું પ્રમાણ ભારત કરતા ઘણું વધારે હતુ પરંતુ છેલ્લા કેટલાક વર્ષોથી ભારતમાં પણ દમના દર્દીઓની સંખ્યામાં નોંધપાત્ર વધારો જોવા મળ્યો છે જેનું મુખ્ય કારણ શહેરીકરણ તથા હવાનું વધતુ જતુ પ્રદુષણ ગણાવી શકાય. ડો. ભંડેરીએ આ સંદર્ભમાં જણાવેલ હતું કે દમ એ શ્ર્વસનતંત્રને લગતો રોગ છે જેમાં દર્દીને વારંવાર શ્ર્વાસ, ઉધરસ, સસણી વાગવી તથા છાતીમાં ભીંસ અનુભવવી વિગેરે લક્ષણો જોવા મળે છે.